Papegaai dalk getuie in moordverhoor‘n African Grey (Foto: Karolyn83, pixabay) Aanklaers in Amerika probeer uitpluis of hulle ŉ papegaai as getuie in ŉ moordverhoor kan gebruik, nadat die papegaai glo die laaste woorde van ŉ man, wat vermoor is, herhaal het. Glenna Duram (48) van Michigan word aangekla van die moord op haar man, Martin, wat voor die egpaar se African Grey gebeur het. Duram word daarvan verdink dat sy haar man vyf keer geskiet het voordat sy haarself ook geskiet het. Sy het egter die kopskoot oorleef. Naasbestaandes van die familie het gesê die egpaar het glo oor onbetaalde rekeninge gestry. Martin se eksvrou, Christine Keller, het gesê die papegaai het twee verskillende stemtone gebruik om die bakleiery tussen die egpaar uit te beeld. Hy het al frases geuiter soos ‘Gaan uit!’, ‘Waarheen sal ek dan gaan?’ en ‘Moenie skiet nie’. Aanklaers weet egter nie of dié woorde in die hof sou tel nie. Robert Springstead, ŉ Newaygo County-staatsaanklaer, het gesê dié saak laat prokureurs kop krap. “Dit is ŉ baie interessante saak en sover ŉ geleentheid vir my om meer te leer oor die African Grey-papegaaie. Op die oomblik kyk ons of die inligting betroubaar sal wees om in die hof te gebruik,” het hy gesê. ŉ Papegaai is in 1993 ook as ŉ getuie in die hof oorweeg in ŉ moordsaak teen Gary Joseph Rasp. Bron: The Telegraph, BBC